કેટલાક લોકો શરીરમાં રહેલી ફેટ એટલે કે ચરબીને હકારાત્મક બાબત ગણે છે, મેલિસા માને છે કે તે સ્થૂળકાય ન હોત તો સારું હતું.

મેલિસા કહે છે, હું ઓફિસમાં પ્રેઝન્ટેશન રજૂ કરવા ઊભી થાઉં છું ત્યારે લોકો મારા શરીરને પહેલાં જુએ છે એ હું જાણું છું. મારું શરીર દેખીતી રીતે હાથી જેવું છે. 

હું એવું કહીને મારી વાતની શરૂઆત કરું છું કે "યુ નો, મારું કામ એટલું બધું સ્ટ્રેસફૂલ છે કે એક સપ્તાહ પહેલાં મેં શરૂ કર્યું ત્યારે મારી સાઈઝ 12 હતી અને હવે જુઓ, તેમાં કેટલો વધારો થયો છે."

હું એવું શા માટે કરું છું? હું મારી જાત પ્રત્યે અણગમો શા માટે વ્યક્ત કરું છું? મારી સ્થૂળતાનો મારે જાહેરમાં સ્વીકાર કરવો જોઈએ એવું હું શા માટે માનું છું? કારણ કે હું એક મજબૂત, સ્થૂળકાય સ્ત્રી છું.

તમે આ વાંચ્યું કે નહીં?

ફેટ શબ્દ જાણે કે મારા માટે જ બન્યો છે. મારો દેહ ઘાટીલો છે એમ કહીને હું મસ્ત ડ્રેસ પહેરી નહીં શકું. હું સ્થૂળકાય છું એ હકીકતનો સ્વીકાર કર્યા વિના છૂટકો નથી. 

મારા કાંડાંને બાદ કરતાં શરીરનો એકેય હિસ્સો પાતળો નથી. મારો ચહેરો તો એક મોટા વર્તુળ જેવો છે. 46એફ સાઈઝનાં મારાં સ્તન મારાં પેટને હૂંફાળુ રાખે છે. ખરેખર તો મારાં અનેક પેટ છે. 

આળસુ, એદી, બિનકાર્યક્ષમ અને મૂર્ખ?

મારા જેવા લોકો માટે સમાજ આગવો અભિપ્રાય ધરાવે છે. સમાજ માને છે કે મારા જેવા લોકો ચીતરી ચડે તેવા, આળસુ, એદી, બિનકાર્યક્ષમ અને મૂર્ખ હોય છે. 

અમારા જેવા લોકો અન્યોની નજરમાંથી બચી શકતા જ નથી. લોકો તમને ઉપરથી નીચે સુધી બારીક નજરે જોતા રહે છે. તેથી મને એવું લાગે છે કે તેઓ મને તૂચ્છ ગણે છે, મારી હાંસી ઉડાવે છે.

જોકે, કેટલાક લોકો મારા શારીરિક સ્વરૂપનો સ્વીકાર કરે છે અને મારી સ્થૂળતાને વખાણે છે. 

તેનાથી હું મારી જાત માટે માત્ર ધિક્કારની લાગણી અનુભવું છું. એ વાતની પીડા પણ થાય છે કે સ્થૂળતા મારી સાથે જ રહેશે. 

આસાન નથી, પણ હું ખુદને ફેટ વ્યક્તિ તરીકે જ ઓળખાવું છું. સમાજમાંના મારા સ્થાનને વાજબી ઠરાવવા જાણીજોઈને હું કેટલાંક કામ કરું છું કે કેમ એવો વિચાર આવે છે. 

મારું વર્તન સારું હોય છે અને હું સેવાના કામ પણ કરું છું. મને ગૂડ મેનેજર, ગૂડ ફ્રેન્ડ અને સુશીલ દીકરી એવાં વિશેષણ જ મળ્યાં છે. 

એક રીતે હું સદનસીબ છું, કારણ કે હું ટિપિકલ સ્થૂળકાય સ્ત્રી છું. બધી ફેટ સ્ત્રીઓની માફક હું પણ રમૂજી તથા સ્વતંત્ર છું અને મારા બહુ બધા મિત્રો છે.

એક અશ્વેત મહિલા હોવાને કારણે મારું સ્થૂળકાય હોવું... \n\nમને ઉપરના લેખ માટે સારું શીર્ષક આપો.
હું જેવી છું એ સ્વરૂપમાં લોકો મને શા માટે સ્વીકારતા નથી?